På grensen til det ukjente

***På grensen til det ukjente*** (originaltittel: *Twilight Zone: The Movie*) er en amerikansk antologifilm fra 1983 basert på TV-serien *[[The Twilight Zone]]*. Filmen består av fire novellefilmer og blander sjangre som science fiction og grøsser.

## Handling
Filmen består av fire kortfilmer – tre gjenfortellinger fra den klassiske serien og en ny. Den første, "Time Out", er regissert av John Landis og handler om en mann som stadig irriterer seg når han blir forbigått på jobben. Denne irritasjonen ta han ut på jøder, svarte og asiater som han mener blir forfremmet på hans bekostning. Ved en senere anledning oppdager han til sitt store sjokk at han har blitt forflyttet, både i tid og sted - nærmere bestemt til Tyskland under andre verdenskrig. Den andre filmen, "Kick the Can", er regissert av John Landis og er lagt til en aldersinstitusjon der de eldre på magisk vis gjenopplever barndommens gleder nattestid. Den tredje, "It's a Good Life", er regissert av Joe Dante og er mer humoristisk enn de to første. Den handler om en liten gutt som på overnaturlig vis får alle sine ønsker oppfylt. De som kjefter, mister munnen eller forsvinner inn i tegnefilmene som stadig er på husets TV-skjermer. Den fjerde og siste, "Nightmare at 20,000 Feet", er regissert av George Miller og foregår om bord på et fly. En passasjer får angstanfall fordi han mener å se et monster hamre løs på flymotorene under et tordenvær.

Filmens prolog og epilog er regissert av John Landis.

## Om filmen

### Økonomi og popularitet
Filmen ble en moderat kinosuksess i USA hvor innbragte $29 millioner. Den gjorde det bedre enn samtidige antologigrøssere som *[[Creepshow]]* ($21 millioner) og *[[Nightmares]]* ($6,7 millioner).

Produksjonskostnadene var på ca 10 millioner dollar.

### Filmanmelderne
Den fikk blandet mottakelse av anmelderne, noe som gjenspeiles i at den har fått 61 % på Rotten Tomatoes. Den amerikanske filmanmelderen Roger Ebert gav den 2 av 4 stjerner.

*[[VG]]* gav den terningkast to.

### Priser
John Lithgow fikk en Saturn Award i klassen beste mannlige birolle.

## I rollene
*Dan Aykroyd –  Passasjer / Ambulansesjåfør (Prolog + epilog)
*Albert Brooks –  Bilkjører (Prolog) 
*Vic Morrow –  Bill Connor (i "Time Out")
*Doug McGrath –  Larry (i "Time Out")
*Charles Hallahan –  Ray (i "Time Out")
*Scatman Crothers – Mr. Bloom (i "Kick the Can")
*Bill Quinn – Leo Conroy (i "Kick the Can")
*Martin Garner – Mr. Weinstein  (i "Kick the Can")
*Selma Diamond – Mrs. Weinstein (i "Kick the Can")
*Kathleen Quinlan – Helen Foley (i "It's a Good Life")
*Jeremy Licht – Anthony  (i "It's a Good Life")
*Kevin McCarthy – Onkel Walt (i "It's a Good Life")
*Patricia Barry – Mor (i "It's a Good Life")
*William Schallert – Far (i "It's a Good Life")
*Nancy Cartwright – Ethel (i "It's a Good Life") 
*John Lithgow – John Valentine (i "Nightmare at 20,000 Feet")
*Abbe Lane – Flypersonale (i "Nightmare at 20,000 Feet")
*Donna Dixon – Flypersonale (i "Nightmare at 20,000 Feet")
*John Dennis Johnston – Co-Pilot (i "Nightmare at 20,000 Feet")
*Charles Knapp – Air marshal  (i "Nightmare at 20,000 Feet")

## Ulykken
Filminnspillingen ble rammet av en tragisk hendelse som overgikk interessen for filmen da skuespilleren Vic Morrow og de to  barneskuespillerne Myca Dinh Le (7 år) og Renee Shin-Yi Chen (6 år) døde i forbindelse med et helikopterstyrt mens de var på bakken. Morrow og Le ble begge halshugget av helikopterets rotorblader mens Chen ble knust da en del av helikopteret traff ham.

## Referanser


## Eksterne lenker
*